PREVIEW 4Q22 : TOP, SPRC
20 มกราคม 2566

PREVIEW 4Q22 : TOP, SPRC
TOP พรีวิวไตรมาส 4/65: คาดกำไรปกติดีขึ้น
คงคำแนะนำ “ซื้อ” ที่ TP ที่ 62.0 บาท จากข้อได้เปรียบของโรงกลั่นที่เน้นผลิตน้ำมันดีเซล ขณะที่ความต้องการใช้น้ำมันอากาศยานที่เพิ่มขึ้นจะหนุน GRM ในระยะสั้น
คาดกำไรสุทธิไตรมาส 4/65 จะอยู่ที่ 300 ลบ. เพิ่มขึ้นเล็กน้อย QoQ กำไรปกติที่แข็งแกร่งจะถูกหักลบด้วยผลขาดทุนจากสต็อกน้ำมันและสัญญาป้องกันความเสี่ยง
แนวโน้มไตรมาส 1/66 ฟื้นตัวแข็งแกร่ง เนื่องจากไม่มีผลขาดทุนจากสต็อกน้ำมัน GRM อาจลดลงในไตรมาส 2/66 จากการส่งออกน้ำมันเพิ่มขึ้นจากรัสเซียและจีน
มุมมอง KS
“ซื้อ” ด้วยราคาเป้าหมายสิ้นปี 2566 ที่ 62.0 บาท เนื่องจากผลตอบแทนผู้ถือหุ้นรวมที่ 16% เราจึงคงคำแนะนำ “ซื้อ” TOP โดยเราเชื่อว่า GRM ของโรงกลั่นที่เน้นผลิตน้ำมันกลุ่มดีเซลจะทำผลงานได้ดีกว่าโรงกลั่นที่เน้นการผลิตน้ำมันเบนซิน เนื่องจากสต็อกน้ำมันดีเซลในสิงคโปร์ ต่ำที่สุดในรอบ 5 ปี ขณะที่ pent-up demand ของน้ำมันอากาศยานจากการกลับมาเปิดประเทศอีกครั้งของจีนน่าจะช่วยหนุน GRM ของ TOP ในระยะสั้น โดย ณ ปัจจุบัน หุ้น TOP ซื้อขายอิงตาม PBV ที่ 0.74 เท่า หรือเกือบเท่ากับ -1.75 เท่า S.D. ดังนั้น downside ต่อราคาหุ้นปัจจุบันจึงมีอยู่อย่างจำกัด ทั้งนี้ ราคาเป้าหมายของเราที่ 62.0 บาท คำนวณจาก -1.5 เท่า S.D. หรือ PBV ที่ 0.8 เท่า
SPRC พรีวิวไตรมาส 4/65: คาดค่าใช้จ่ายฉุดกำไรปกติ
คงคำแนะนำ “ถือ” ด้วย TP ที่ 11.20 บาท จาก upside ที่จำกัด แต่การระเบิดของโรงกลั่นในจีนเมื่อเร็ว ๆ นี้น่าจะเป็นบวกต่อบรรยากาศซื้อขายหุ้นในระยะสั้นได้
คาดกำไรสุทธิไตรมาส 4/65 ที่ 83 ลบ. ลดลง YoY แต่เพิ่มขึ้น QoQ การขาดทุนน้ำมันคงคลังและค่าใช้จ่ายดำเนินงานที่เพิ่มขึ้นจะเป็นตัวฉุดกำไรปกติไตรมาส 4/65
คาดกำไรไตรมาส 1/66 จะเพิ่มขึ้น เนื่องจากไม่มีผลขาดทุนน้ำมันคงคลังและกำไร FX ที่เพิ่มขึ้น กำไรปกติก็จะดีขึ้นจาก GRM และอัตราการใช้โรงกลั่นที่สูงขึ้น
มุมมอง KS
“ถือ” ด้วย ราคาเป้าหมายสิ้นปี 2566 ที่ 11.20 บาท ด้วย upside ที่จำกัดต่อราคาเป้าหมายของเรา เราจึงยังคงคำแนะนำ “ถือ” สำหรับ SPRC อย่างไรก็ตาม เราเห็นบรรยากาศการซื้อขายหุ้นเชิงบวกในระยะสั้น เนื่องจากอุปทานในภูมิภาคที่ตึงตัวขึ้นจากเหตุการณ์โรงกลั่นในจีนของบริษัทผานจิ่น ฮ่าวเย่ เคมิคอล (Panjin Haoye Chemical) ขนาด 130 KBD เกิดการระเบิด เราคาดว่าค่าการกลั่นสิงคโปร์จะได้ประโยชน์จากเหตุการณ์นี้ เนื่องจากโรงกลั่นแห่งนี้คิดเป็น 10% ของกำลังการกลั่นส่วนเกินในภูมิภาคในปี 2566 ทั้งนี้ ราคาเป้าหมายสิ้นปี 2566 ของเราอยู่ที่ 11.20 บาท คำนวณจาก -0.5 เท่า S.D. หรือ PBV ปี 2567 ที่ 1.1 เท่า
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #TOP #SPRC